ddrg/super_eurlex huggingface dataset:
Official Journal L 016 , 20/01/1990 P. 0035 - 0036

Finnish special edition: Chapter 3 Volume 31 P. 0237

Swedish special edition: Chapter 3 Volume 31 P. 0237



KOMISIJAS LĒMUMS (1990. gada 10. janvāris), ar kuru Spānijai piešķir atkāpi un nosaka līdzvērtīgas veselības prasības, kuras jāievēro, sadalot svaigu gaļu (90/30/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu1, kurā jaunākie grozījumi izdarīti ar Direktīvu 88/657/EEK2, un jo īpaši tās 13. pantu, tā kā atbilstīgi Direktīvas 64/433/EEK 13. pantam saskaņā ar 16. pantā noteikto procedūru jebkurai dalībvalstij, kas sniedz līdzīgas garantijas, pēc tās pieprasījuma var piešķirt atkāpes no I pielikuma 45. punkta c) apakšpunkta; tā kā minētajās atkāpēs jānosaka tādas veselības prasības, kas ir vismaz līdzvērtīgas prasībām minētajā pielikumā; tā kā Spānijas iestādes 1989. gada 26. septembra vēstulē ir izteikušas Komisijai lūgumu piešķirt atkāpi no Direktīvas 64/433/EEK I pielikuma 45. punkta c) apakšpunkta attiecībā uz svaigas liellopu gaļas, aitu gaļas un cūkgaļas sadalīšanu; tā kā šajā lūgumā ir izteikts priekšlikums par veselības prasībām; tā kā veselības prasībām, kas pieprasītajā atkāpē attiecībā uz svaigas gaļas sadalīšanu ir noteiktas kā alternatīvs risinājums, jābūt vismaz līdzvērtīgām Direktīvas 64/433/EEK I pielikuma 45. punkta c) apakšpunktā noteiktajām; tā kā Spānijas ieteiktās veselības prasības ir līdzvērtīgas Direktīvas 64/433/EEK I pielikuma 45. punkta c) apakšpunktā paredzētajām prasībām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Neatkarīgi no Direktīvas 64/433/EEK I pielikuma 45. punkta c) apakšpunkta Spānija var atļaut svaigas liellopu gaļas, aitu gaļas un cūkgaļas sadalīšanu atbilstoši šā lēmuma pielikumā paredzētajiem nosacījumiem. 2. pants Šis lēmums ir adresēts dalībvalstīm. Briselē, 1990. gada 10. janvārī Komisijas vārdā Komisijas loceklis Ray Mac Sharry PIELIKUMS Īpašie nosacījumi liellopu, aitu un cūku liemeņu sadalīšanai 1. Liemeņus no lopu kaušanas telpas un pēc dzesināšanas saldēšanas telpās, kurās gaisa temperatūra pie iztvaicētāju atveres ir tāda, lai liellopu liemeņus 48 stundās un aitu un cūku liemeņus 20 stundās varētu atdzesēt līdz iekšējai temperatūrai + 7 °C, pārved uz izcirstuvi, kur temperatūra nepārsniedz + 12 °C un kura atrodas vienā ēku grupā ar dzesēšanas telpām. 2. Šo gaļu pārved visu vienā reizē. 3. Gaļas izciršanas telpā liemeņus ieved un atkaulo pirms to iekšējā temperatūra ir sasniegusi + 7 °C, ja liellopu liemeņus sadala 48 stundās, bet aitu un cūku liemeņus 20 stundās pēc to nokaušanas. 4. Laikposms no gaļas ievešanas izciršanas telpā līdz tās turpmākai saldēšanai nepārsniedz 60 minūtes. 5. Tiklīdz gaļa ir sadalīta un iepakota, to pārved uz atbilstošām saldēšanas telpām. 1 OV 121, 29.7.1964., 2012./64. lpp. 2 OV L 382, 31.12.1988., 3. lpp.
Oficiālais Vēstnesis L 145 , 08/06/1990 Lpp. 0038 - 0038

Speciālizdevums somu valodā: Nodaļa 3 Sējums 32 Lpp. 0223

Speciālizdevums zviedru valodā: Nodaļa 3 Sējums 32 Lpp. 0223



Komisijas lēmums (1990. gada 10. maijs), ar ko nosaka kritērijus, lai atļautu audzēt tīršķirnes vaislas aitas un kazas un izmantot to spermu, olšūnas vai embrijus (90/257/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas Līgumu, ņemot vērā Padomes 1989. gada 30. maija direktīvu 89/361/EEK par tīršķirnes vaislas aitām un kazām [1], un jo īpaši tās 4. pantu, tā kā direktīva 89/361/EEK paredzēta, lai pakāpeniski liberalizētu Kopienas iekšējo tirdzniecību ar tīršķirnes vaislas aitām un kazām; tā kā šajā sakarībā vajadzīga papildu saskaņošana attiecībā uz atļauju audzēt šādus dzīvniekus un izmantot to spermu, olšūnas un embrijus; tā kā audzēšanas atļaujas noteikumi attiecas gan uz dzīvniekiem, gan uz to spermu, olšūnām un embrijiem; tā kā būtu jāparedz, ka ar spermu, olšūnām un embrijiem var tirgoties tikai oficiāli atzīts personāls, lai nodrošinātu vēlamā rezultāta iegūšanas garantijas; tā kā šajā direktīvā paredzētie pasākumi saskan ar Pastāvīgās zootehnikas komitejas atzinumu, IR PIEŅĒMUSI ŠO LĒMUMU. 1. pants Neierobežojot 2. pantu, visas ciltsgrāmatā ierakstītās gan vīriešu, gan sieviešu dzimuma tīršķirnes vaislas aitas un kazas atzīst par izmantojamām vaislai. 2. pants 1. Vīriešu dzimuma tīršķirnes vaislas aitas un kazas atzīst par izmantojamām mākslīgai apsēklošanai un to spermu par izmantojamu, ja veiktas produktivitātes uzraudzības un ģenētiskās vērtības noteikšanas pārbaudes, ievērojot Komisijas lēmumu 90/256/EEK [2]. 2. Vīriešu dzimuma tīršķirnes vaislas aitas un kazas atzīst par piemērotām oficiālām pārbaudēm un to spermu par izmantojamu, ievērojot produktivitātes uzraudzībai un ģenētiskās vērtības aprēķināšanai paredzētos kvantitatīvos ierobežojumus atbilstoši lēmumam 90/256/EEK. 3. Sieviešu dzimuma tīršķirnes vaislas aitas un kazas atzīst par piemērotām vaislai un to olšūnu un embriju izmantošanai. 3. pants Spermu, olšūnas un embrijus jāsavāc, jāapstrādā un jāuzglabā oficiāli atzītam centram vai oficiāli atzītam personālam. 4. pants Šis lēmums attiecas uz dalībvalstīm. Briselē, 1990. gada 10. maijā Komisijas vārdā — Komisijas loceklis Ray Mac Sharry [1] OV L 153, 6.6.1989., 30. lpp. [2] OV L 145, 8.6.1990., 35. lpp. --------------------------------------------------
Oficiālais Vēstnesis L 136 , 19/05/1989 Lpp. 0021 - 0021

Speciālizdevums somu valodā: Nodaļa 11 Sējums 15 Lpp. 0091

Speciālizdevums zviedru valodā: Nodaļa 11 Sējums 15 Lpp. 0091



Padomes lēmums (1989. gada 13. marts) par Eiropas Ekonomikas kopienas un Šveices Konfederācijas Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai (89/333/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, jo īpaši tā 113. pantu, ņemot vērā Komisijas ieteikumu, tā kā saskaņā ar Regulu (EEK) Nr. 839/88 [1] muitas nodokļu iekasēšana, ko desmit valstu Kopienā piemēro atsevišķiem no Spānijas un Portugāles ievedamiem produktiem, tiek pilnībā pārtraukta, kad šie nodokļi samazinās līdz 2 % vai zemākam līmenim; tā kā jānoslēdz Otrais papildu protokols 1972. gada 22. jūlijā Briselē parakstītajam Eiropas Ekonomikas kopienas un Šveices Konfederācijas Nolīgumam [2], lai noteiktu pilnīgu nodokļu iekasēšanas atlikšanu par Nolīguma darbības jomā iekļautajiem produktiem, ko Šveicē ieved no Spānijas, kad šādi nodokļi samazinās līdz diviem vai mazāk procentiem, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina Eiropas Ekonomikas kopienas un Šveices Konfederācijas Nolīguma Otro papildu protokolu sakarā ar Spānijas Karalistes un Portugāles Republikas pievienošanos Kopienai. Protokola teksts ir pievienots šim lēmumam. 2. pants Padomes priekšsēdētājs sniedz protokola 3. pantā noteikto paziņojumu [3]. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Briselē, 1989. gada 13. martā Padomes vārdā — priekšsēdētājs C. Solchaga Catalan [1] OV L 87, 31.3.1988., 1. lpp. [2] OV L 300, 31.12.1972., 189. lpp. [3] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 018 , 24/01/1986 Lpp. 0039 - 0039

Speciālizdevums somu valodā: Nodaļa 11 Sējums 11 Lpp. 0240

Speciālizdevums zviedru valodā: Nodaļa 11 Sējums 11 Lpp. 0240



Padomes Lēmums (1986. gada 20. janvāris) Kopienas vārdā akceptēt Muitas sadarbības padomes 1982. gada 16. jūnija ieteikumu par preču deklarāciju sastādīšanu ar datorsistēmas un citādām automātiskām drukas ierīcēm (86/6/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Komisijas priekšlikumu, tā kā Muitas sadarbības padomes 1982. gada 16. jūnija ieteikumu par preču deklarāciju sastādīšanu ar datorsistēmas un citādām automātiskām drukas ierīcēm Kopiena var akceptēt, nosakot tā tūlītēju stāšanos spēkā, IR PIEŅĒMUSI ŠĀDU LĒMUMU. 1. pants Kopienas vārdā tiek akceptēts Muitas sadarbības padomes 1982. gada 16. jūnija ieteikums par preču deklarāciju sastādīšanu ar datorsistēmas vai citādām automātiskām drukas ierīcēm, nosakot tā tūlītēju stāšanos spēkā. Ieteikuma teksts ir pievienots lēmumam. 2. pants Padomes priekšsēdētājs nosaka, kura persona ir pilnvarota informēt Muitas sadarbības padomes ģenerālsekretāru par to, ka Kopiena akceptē šā lēmuma 1. pantā minēto ieteikumu, nosakot tā tūlītēju stāšanos spēkā. Briselē, 1986. gada 20. janvārī Padomes vārdā — priekšsēdētājs G. Braks -------------------------------------------------- MUITAS SADARBĪBAS PADOMES IETEIKUMS (1982. gada 16. jūnijs) par preču deklarāciju sastādīšanu ar datorsistēmas un citādām automātiskām drukas ierīcēm MUITAS SADARBĪBAS PADOME, vēlēdamās atvieglot starptautiskās tirdzniecības formalitātes, ļaujot deklarētājiem starptautiskās tirdzniecības dokumentu sastādīšanā iespējami plašāk izmantot mūsdienīgas metodes, tā kā automātiskās datu apstrādes metodes ļauj deklarētājiem ar datorsistēmas vai citādām automātiskām drukas ierīcēm gatavās veidlapās vai uz neaprakstītas lapas sastādīt preču deklarācijas, kas pēc būtības atbilst muitas vai citu kompetentu iestāžu noteiktam oficiālam paraugam, iesaka valstīm neatkarīgi no tā, vai tās ir vai nav Padomes dalībvalstis, un muitas ūnijām vai ekonomikas savienībām atļaut deklarētājiem, ievērojot nosacījumus, ko izstrādā muita vai citas kompetentas iestādes, sastādīt preču deklarācijas ar datorsistēmas vai citādām automātiskām drukas ierīcēm gatavās veidlapās vai uz neaprakstīta papīra. Šo atļauju var saistīt ar nosacījumu, ka sastādītajām deklarācijām pēc būtības jāatbilst muitas vai citu kompetentu iestāžu noteiktajam oficiālajam paraugam, aicina valstis neatkarīgi no tā, vai tās ir vai nav Padomes dalībvalstis, un muitas ūnijas vai ekonomikas savienības, kuras akceptē šo ieteikumu, paziņot ģenerālsekretāram par ieteikuma akceptēšanu, piemērošanas sākuma dienu un piemērošanas nosacījumiem. Ģenerālsekretārs šo informāciju nodos visu dalībvalstu muitas pārvaldes iestādēm. Tāpat ģenerālsekretārs šo informāciju nodos muitas pārvaldes iestādēm valstīs, kas nav dalībvalstis, kā arī muitas ūnijām un ekonomikas savienībām, kas akceptējušas šo ieteikumu. --------------------------------------------------
Oficiālais Vēstnesis L 188 , 16/07/1984 Lpp. 0007 - 0016

Speciālizdevums somu valodā: Nodaļa 15 Sējums 4 Lpp. 0189

Speciālizdevums spāņu valodā: Nodaļa 15 Sējums 4 Lpp. 0034

Speciālizdevums zviedru valodā: Nodaļa 15 Sējums 4 Lpp. 0189

Speciālizdevums portugāļu valodā Nodaļa 15 Sējums 4 Lpp. 0034



Padomes Lēmums (1984. gada 28. jūnijs) par Nolīgumu par sadarbību cīņā pret Ziemeļjūras piesārņojumu ar naftu un citām kaitīgām vielām (84/358/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā divas pirmās Eiropas Kopienas darbības programmas vides jautājumos [3] uzsver, cik svarīgi Kopienai cīnīties pret jūru piesārņojumu vispār, un, inter alia, paredz Kopienas pasākumus cīņai pret transporta un kuģošanas radīto piesārņojumu; tā kā tās norāda, ka uzdevums aizsargāt jūras ūdeni ir prioritārs jautājums, lai saglabātu būtiskus ekoloģiskos līdzsvarus; tā kā trešā Kopienas darbības programma vides jautājumos [4], kuras vispārējās pamatnostādnes Eiropas Kopienu Padome un dalībvalstu valdību pārstāvji, kas piedalījās sanāksmē Padomē, apstiprināja 1983. gada 7. februārī, jo īpaši atzīst Ziemeļjūras vides problēmu labākas saskaņošanas politikas vajadzību; tā kā ar 1981. gada 19. maija lēmumu Padome pilnvaroja Komisiju apspriest Eiropas Ekonomikas kopienas pievienošanos 1969. gada 9. jūnija Nolīgumam par sadarbību cīņā pret Ziemeļjūras piesārņojumu ar naftu; tā kā ar Padomes 1983. gada 9. septembra lēmumu Nolīgums par sadarbību cīņā pret Ziemeļjūras piesārņojumu ar naftu un citām kaitīgām vielām bija parakstīts 1983. gada 13. septembrī; tā kā Kopienai jāapstiprina minētais nolīgums, lai piedalītos informācijas apmaiņā un kopīgos pētījumos un lai tā sasniegtu iepriekš minētos mērķus, kopā ar dalībvalstīm un neskarot lomu, kādu tām piešķīra 1969. gada 9. jūnija nolīgums; tā kā ar šo netiek skarti Kopienas turpmākie tiesību akti; tā kā 1983. gada 13. septembra nolīgums paredz informācijas apmaiņu, kopīgus pētījumus un sadarbību jūrā, kas pēc sava rakstura neveido kopīgus noteikumus, kurus varētu ietekmēt nolīgumi, ko dalībvalstis varētu vēlēties šajā jomā noslēgt, IR PIEŅĒMUSI ŠO LĒMUMU. 1. pants Ar šo Eiropas Ekonomikas kopienas vārdā ir apstiprināts Nolīgums par sadarbību cīņā pret Ziemeļjūras piesārņojumu ar naftu un citām kaitīgām vielām. Nolīguma teksts ir pievienots šim lēmumam. 2. pants Padomes priekšsēdētājs deponē nolīguma 18. pantā paredzēto instrumentu. Luksemburgā, 1984. gada 28. jūnijā Padomes vārdā — priekšsēdētājs H. Bouchardeau [1] OV C 40, 15.2.1984., 5. lpp. [2] OV C 127, 14.5.1984., 120. lpp. [3] OV C 112, 20.12.1973., 1. lpp. unOV C 139, 13.6.1977., 1. lpp. [4] OV C 46, 17.2.1983., 1. lpp. --------------------------------------------------
Oficiālais Vēstnesis L 047 , 19/02/1983 Lpp. 0025 - 0025

Speciālizdevums somu valodā: Nodaļa 3 Sējums 15 Lpp. 0239

Speciālizdevums zviedru valodā: Nodaļa 3 Sējums 15 Lpp. 0239



Komisijas Lēmums (1983. gada 1. februāris) par dzīvnieku veselības nosacījumiem un veterināro sertifikāciju attiecībā uz svaigas gaļas ievešanu no dažām trešām valstīm (83/70/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm [1], un jo īpaši tās 16. un 28. pantu, tā kā Komisijas Lēmumi 78/693/EEK [2], 78/694/EEK [3], 78/695/EEK [4], 79/238/EEK [5], 79/543/EEK [6], 79/544/EEK [7], 81/526/EEK [8], 81/545/EEK [9], 81/546/EEK [10] un 81/547/EEK [11] nosaka dzīvnieku veselības nosacījumus un veterinārās sertifikācijas prasības attiecībā uz svaigas gaļas importu attiecīgi no Argentīnas, Brazīlijas, Urugvajas, Paragvajas, Spānijas, Čīles, Šveices, Bulgārijas, Austrijas un Dienvidslāvijas, tā kā iepriekš minētajos lēmumos attiecībā uz atsevišķām dalībvalstīm tika noteikti īpaši nosacījumi, kas ir saskaņā ar Kopienas iekšējā tirdzniecībā piemērojamiem nosacījumiem, tā kā Padome ar Direktīvu 82/893/EEK [12] piekritusi pagarināt šādu īpašo nosacījumu piemērošanu, tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Lēmumu 78/693/EEK, 78/694/EEK un 78/695/EEK attiecīgi par Argentīnu, Brazīliju un Urugvaju 2. pantā ar tekstu "1982. gada 31. decembris" aizstāj ar tekstu "1983. gada 31. decembris". 2. Lēmumu 78/693/EEK, 78/694/EEK, 78/695/EEK, 79/238/EEK, 79/543/EEK, 79/544/EEK un 81/526/EEK attiecīgi par Argentīnu, Brazīliju, Urugvaju, Paragvaju, Spāniju, Čīli un Šveici 4. pantu ar šo aizstāj ar šo pantu: "4. pants Šo Lēmumu pārskata nolūkā pielāgot to Kopienas noteikumiem par mutes un nagu sērgas kontroli un izskaušanu Kopienā." 3. Lēmumu 81/545/EEK, 81/546/EEK un 81/547/EEK attiecīgi par Bulgāriju, Austriju un Dienvidslāviju 4. pantu ar šo aizstāj ar sekojošu: "4. pants Šo Lēmumu pārskata nolūkā pielāgot to Kopienas noteikumiem par mutes un nagu sērgas, kā arī cūku drudža kontroli un izskaušanu Kopienā." 2. pants Šis lēmums ir adresēts dalībvalstīm. Briselē, 1993. gada 1. februārī Komisijas vārdā — Komisijas loceklis Poul Dalsager [1] OV L 302, 31.12.1972., 28. lpp. [2] OV L 236, 26.8.1978., 19. lpp. [3] OV L 236, 26.8.1978., 29. lpp. [4] OV L 236, 26.8.1978., 37. lpp. [5] OV L 53, 3.3.1979., 33. lpp. [6] OV L 146, 14.6.1979., 18. lpp. [7] OV L 146, 14.6.1979., 24. lpp. [8] OV L 196, 18.7.1981., 19. lpp. [9] OV L 206, 27.7.1981., 1. lpp. [10] OV L 206, 27.7.1981., 7. lpp. [11] OV L 206, 27.7.1981., 15. lpp. [12] OV L 378, 31.12.1982., 57. lpp. --------------------------------------------------
Oficiālais Vēstnesis L 134 , 31/05/1979 Lpp. 0013 - 0013

Speciālizdevums grieķu valodā Nodaļa 16 Sējums 1 Lpp. 0040

Speciālizdevums spāņu valodā: Nodaļa 02 Sējums 6 Lpp. 0010

Speciālizdevums portugāļu valodā Nodaļa 02 Sējums 6 Lpp. 0010



Padomes lēmums (1979. gada 8. maijs), kas attiecas uz protokola apstiprināšanu Nolīgumam par izglītības, zinātnes un kultūras materiālu importēšanu (79/505/EEK) EIROPAS SAVIENĪBAS PADOME, ņemot vērā Eiropas Ekonomikas kopienas dibināšanas līgumu, ņemot vērā Komisijas ieteikumu, tā kā Nolīgums par izglītības, zinātnes un kultūras materiālu importēšanu, ko sauc par Florences Nolīgumu un kas ir veidots pēc UNESCO iniciatīvas, ir radīts, lai veicinātu grāmatu, publikāciju un izglītības, zinātnes un kultūras materiālu brīvu plūsmu; tā kā šim nolūkam nolīgumā inter alia ir noteikums nepiemērot muitas nodokli šādu priekšmetu importēšanai; tā kā UNESCO 19. vispārējā konferencē 1976. gada 26. novembrī tika pieņemts protokols par Florences līgumu, kas attiecina atbrīvojumu no muitas maksājumiem arī uz tādiem priekšmetiem, kuriem līdz tam netika piemērots šāds atbrīvojums; tā kā šis protokols ir uzskatāms par atsevišķu dokumentu, kaut arī tas ir akts, kas papildina nolīgumu; tā kā, ievērojot protokola 16. punkta a) apakšpunktā piedāvāto palīdzības iespēju izmantošanu, protokola noteikumi ir saskaņā ar Eiropas Ekonomikas kopienas mērķiem; tā kā tāpēc ir vēlams noslēgt šo protokolu un vienlaikus arī veikt 16. punkta a) apakšpunktā minētos paziņojumus, IR NOLĒMUSI. 1. pants 1. Ar šo Eiropas Ekonomikas kopienas vārdā ir apstiprināts 1976. gada 26. novembra protokols Nolīgumam par izglītības, zinātnes un kultūras materiālu importēšanu. Protokola teksts ir pievienots šim lēmumam. 2. Tiklīdz protokols ir parakstīts, tiek paziņots, ka Kopiena: - neuzņemas saistības, ko uzliek II un IV daļa, - kā arī neuzņemas saistības, ko uzliek C 1, F, G un H pielikums. 2. pants Ar šo Padomes priekšsēdētājs ir pilnvarots izraudzīties personu, kurai ir tiesības parakstīt protokolu, kas uzliek saistības Kopienai. 3. pants Padomes priekšsēdētājs deponē pievienošanās aktu, kas paredzēts protokola 14. punkta c) apakšpunktā. Briselē, 1979. gada 8. maijā Padomes vārdā — priekšsēdētājs P. Bernard-reymond --------------------------------------------------
Oficiālais Vēstnesis L 285 , 16/10/1976 Lpp. 0034 - 0035

Speciālizdevums somu valodā: Nodaļa 3 Sējums 7 Lpp. 0194

Speciālizdevums grieķu valodā Nodaļa 03 Sējums 16 Lpp. 0145

Speciālizdevums zviedru valodā: Nodaļa 3 Sējums 7 Lpp. 0194

Speciālizdevums spāņu valodā: Nodaļa 03 Sējums 11 Lpp. 0060

Speciālizdevums portugāļu valodā Nodaļa 03 Sējums 11 Lpp. 0060



Komisijas Lēmums (1976. gada 1. oktobris), ar ko nosaka papildu noteikumus attiecībā uz statistiskajiem apsekojumiem, kas dalībvalstīm jāveic, lai noteiktu potenciālo ražību dažu sugu augļu koku stādījumiem (76/806/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 20. jūlija Direktīvu 76/625/EEK par statistiskajiem apsekojumiem, kas dalībvalstīm jāveic, lai noteiktu potenciālo ražību dažu sugu augļu koku stādījumiem [1], un jo īpaši tās 2. panta 1. punkta B un C apakšpunktu un 9. pantu, tā kā, ņemot vērā pieredzi no agrākiem augļu koku stādījumu apsekojumiem, ar dažiem labojumiem nolūkā nodrošināt pastāvīgu statistisko datu atbilstību ekonomiskajiem apstākļiem ir jāpatur to tehnisko pazīmju statistiskā klasifikācijā, kuras ir jāapseko saskaņā ar 2. pantu Padomes 1971. gada 26. jūlija Direktīvā 71/286/EEK par statiskajiem pētījumiem, kas dalībvalstīm ir jāveic, lai noteiktu potenciālo ražību dažu sugu augļu koku [2] plantācijām; tā kā šajā direktīvā paredzētie pasākumi ir saskaņā ar Lauksaimniecības statistikas pastāvīgās komitejas atzinumu, IR PIEŅĒMUSI ŠO LĒMUMU. 1. pants Koku vecuma un plantācijas blīvuma statistiskās klases, kuras ir paredzētas 1976. gada 20. jūlija Direktīvas 2. panta 1. punkta B un C apakšpunktā, norādītas pielikumā. 2. pants Šis lēmums ir adresēts dalībvalstīm. Briselē, 1976. gada 1. oktobrī Komisijas vārdā — Komisijas loceklis G. Bunner [1] OV L 218, 11.8.1976., 10. lpp. [2] OV L 179, 9.8.1971., 21. lpp. -------------------------------------------------- PIELIKUMS STĀDĪJUMU VECUMA UN BLĪVUMA KLASES a) Tiek noteiktas šādas klases: | Āboli, bumbieri | Persiki | Apelsīni | Koku vecums (gados) | Mazāk par 1 | Mazāk par 1 | Mazāk par 1 | 1 | 1 | 1 | 2 | 2 | 2 | 3 | 3 | 3 | 4 | 4 | 4 | 5 – 9 | 5 – 9 | 5 – 9 | 10 – 14 | 10 – 14 | 10 – 14 | 15 – 24 | 15 – 19 | 15 – 24 | 25 un vairāk | 20 un vairāk | 25 – 39 | | | 40 un vairāk | Stādījuma blīvums (koki/ha) | Mazāk par 400 | Mazāk par 300 | Mazāk par 250 | 400 – 799 | 300 – 399 | 250 – 374 | 800 – 1599 | 400 – 599 | 375 – 499 | 1600 un vairāk | 600 – 799 | 500 – 624 | | 800 un vairāk | 625 – 749 | | | 750 un vairāk | b) Turklāt dalībvalstis augsta blīvuma ābolu un bumbieru stādījumu vecuma klasi "15-24 gadi" var iedalīt divās vecuma grupās: "15 – 19 gadi" "20 – 24 gadi" --------------------------------------------------
Oficiālais Vēstnesis L 194 , 25/07/1975 Lpp. 0022 - 0022

Speciālizdevums somu valodā: Nodaļa 15 Sējums 1 Lpp. 0228

Speciālizdevums spāņu valodā: Nodaļa 15 Sējums 1 Lpp. 0122

Speciālizdevums zviedru valodā: Nodaļa 15 Sējums 1 Lpp. 0228

Speciālizdevums portugāļu valodā Nodaļa 15 Sējums 1 Lpp. 0122



Padomes lēmums (1975. gada 3. marts) par Kopienas dalību Pagaidu komisijā, kas izveidota, pamatojoties uz Konvencijas par jūras piesārņošanas novēršanu no sauszemes avotiem rezolūciju Nr. III (75/438/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā rezolūcijā Nr. III, kas pievienota 1974. gada 21. februāra Konvencijas par jūras piesārņošanas novēršanu no sauszemes avotiem Nobeiguma aktam, ir ieteikums izveidot Pagaidu komisiju, kuras sastāvā ir Konvencijas parakstītāju pārstāvji; tā kā šī konvencija Kopienas vārdā ir noslēgta ar Lēmumu Nr. 75/437/EEK [2]; tā kā tādēļ jāizraugās Kopienas pārstāvis Pagaidu komisijā, IR PIEŅĒMUSI ŠO LĒMUMU. Vienīgais pants Kamēr nav stājusies spēkā Konvencija par jūras piesārņošanas novēršanu no sauszemes avotiem, Komisija ir pilnvarota pārstāvēt Kopienu darba grupā ar nosaukumu "Pagaidu komisija", kas izveidota, pamatojoties uz rezolūciju Nr. III, kura pievienota konvencijas Nobeiguma aktam. Briselē, 1975. gada 3. martā Padomes vārdā — prezidents J. Keating [1] OV C 127, 18.10.1974., 32. lpp. [2] OV L 194, 25.7.75., 5. lpp. --------------------------------------------------